Úradný vestník L 163 , 30/04/2004 S. 0092 - 0093



Nariadenie Komisie (ES) č. 920/2004 z 29. apríla 2004, ktorým sa mení a dopĺňa nariadenie (ES) č. 2550/2001, ktoré stanovuje podrobné pravidlá pre uplatňovanie nariadenia Rady (ES) č. 2529/2001 o spoločnej organizácii trhu s ovčím a kozím mäsom vo vzťahu k systému prémií a ktorým sa mení a dopĺňa nariadenie (ES) č. 2419/2001 z dôvodu vstupu Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska do Európskej únie KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, a najmä na článok 57 ods. 2, keďže: (1) podľa nariadenia Komisie (ES) č. 2550/2001 [1] sa z dôvodu pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska (ďalej len "nové členské štáty") vyžadujú mnohé technické úpravy. (2) Článok 2 ods. 2 nariadenia (ES) č. 2550/2001 stanovuje, že každý členský štát musí určiť lehotu na podanie žiadostí o prémie na ovce a kozy. Pretože nové členské štáty majú 1. mája 2004 vstúpiť do Európskej únie, mali by byť oprávnené stanoviť špeciálny časový plán na podávanie žiadostí o prémie v roku 2004 a upraviť pravidlá oznamovania. (3) Príloha I k nariadeniu (ES) č. 2550/2001 by sa mala zmeniť a doplniť z toho dôvodu, aby sa vzali do úvahy aj kozie stáda na Cypre, v Slovinsku a na Slovensku, PRIJALA TOTO NARIADENIE: Článok 1 Nariadenie (ES) č. 2550/2001 sa týmto mení a dopĺňa takto: a) V článku 2 ods. 2 sa vkladá tento pododsek: "Pre rok 2004 si môže Malta a Slovinsko stanoviť lehotu začínajúcu najskôr dátumom nadobudnutia platnosti Zmluvy o pristúpení z roku 2003 a končiacu sa najneskôr o 31 dní neskôr." b) V článku 18 sa vkladá tento druhý odsek: "V prípade Malty a Slovinska by sa informácie uvedené v prvom odseku mali poskytnúť pred 30. augustom 2004." c) Príloha I sa nahrádza textom uvedeným v prílohe tohto dokumentu. Článok 2 Toto nariadenie nadobúda účinnosť dátumom nadobudnutia platnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Toto nariadenie je záväzné v celom rozsahu a je priamo uplatniteľné vo všetkých členských štátoch. V Bruseli 29. apríla 2004 Za Komisiu Franz Fischler Člen Komisie [1] Ú. v. ES L 341, 22.12.2001, s.105. Nariadenie naposledy zmenené a doplnené nariadením (ES) č. 2307/2003 (Ú. v. EÚ L 342, 30.12.2003, s. 11). -------------------------------------------------- PRÍLOHA " PRÍLOHA I Oblasti s nárokom na prémie na kozy 1. Nemecko: všetky horské oblasti v zmysle článku 18 nariadenia (ES) č. 1257/1999 2. Grécko: celá krajina 3. Španielsko: autonómne oblasti Andalúzia, Aragon, Baleárske ostrovy, Castile-La Mancha, Castile-Leon, Catalonia, Extremadura, Galícia (okrem provincií La Coruña a Lugo), Madrid, Murcia, Rioja, autonómne spoločenstvo Valencia a Kanárske ostrovy a všetky horské oblasti v zmysle článku 18 nariadenia (ES) č. 1257/1999 ležiace mimo týchto oblastí 4. Francúzsko: Korzika, zámorské oblasti a všetky horské oblasti v zmysle článku 18 nariadenia Rady (ES) č. 1257/1999 ležiace mimo týchto oblastí 5. Taliansko: Lazio, Abruzzi, Molise, Campania, Apulia, Basilicata, Calabria, Sicília a Sardínia a všetky horské oblasti v zmysle článku 18 nariadenia (ES) č. 1257/1999 ležiace mimo týchto oblastí 6. Cyprus: celá krajina 7. Rakúsko: všetky horské oblasti v zmysle článku 18 nariadenia (ES) č. 1257/1999 8. Portugalsko: celá krajina okrem Azorských ostrovov 9. Slovinsko: celá krajina 10. Slovensko: všetky horské oblasti v zmysle článku 18 nariadenia (ES) č. 1257/1999. " --------------------------------------------------